Komisijos Reglamentas (EEB) Nr. 1265/90
1990 m. gegužės 14 d.
iš dalies keičiantis Reglamentą (EEB) Nr. 429/90 dėl pagalbos už Bendrijoje tiesiogiai vartoti skirtą koncentruotą sviestą suteikimo konkurso tvarka
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama 1968 m. birželio 27 d. Reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 3879/89 [2], ypač į jo 7a straipsnio 3 dalį,
kadangi, remiantis Komisijos reglamentu (EEB) Nr. 429/90 [3], suteikiama pagalba sviestui, skirtam tiesiogiai vartoti Bendrijoje; kadangi būtina nurodyti, kad ši pagalba turi būti skirta koncentruotam sviestui, atitinkančiam to reglamento priede nurodytas specifikacijas; kadangi teisingumo sumetimais šis reglamentas turėtų būti taikytinas nuo Reglamento (EEB) Nr. 429/90 įsigaliojimo dienos;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 429/90 1 straipsnio 1 dalis pakeičiama ir išdėstoma taip:
"1. Pagalba suteikiama už koncentruotą sviestą iš Bendrijoje pagamintos grietinėlės arba sviesto, pagamintą įmonėje, patvirtintoje remiantis 9 straipsnio nuostatomis, ir atitinkantį priede nurodytas specifikacijas, jei sviesto nebuvo supirkusios intervencinės agentūros arba jam nebuvo suteikta privataus saugojimo pagalba. Koncentruotas sviestas yra skirtas tiesiogiai vartoti Bendrijoje."
2 straipsnis
Šis reglamentas įsigalioja jo paskelbimo Europos Bendrijų Oficialiajame leidinyje dieną.
Jis įsigalioja nuo 1990 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. gegužės 14 d.